section_heading: Prednosti prikrivenog oglašavanja na filmu
paragraph_text: Marketinški stručnjaci smatraju da je medijski prostor zagušen reklamnim porukama pa tragaju za načinima kako da njihovi oglasi na što efikasniji način stignu do ciljane publike. Film ih osobito zanima jer je “potpuno 'kompatibilan' s fragmentiranom publikom”, a oglašivače često interesira ne samo brojnost publike nego i njena “kvaliteta”. Drugim riječima BMW je prepoznao svoj interes sudjelujući u filmu Operacija Stormbreaker (Geoffrey Sax, 2006.) koji je bio namijenjen adolescentskoj publici koju je njemački proizvođač automobila prepoznao kao svoje potencijalne buduće kupce.